Brynjar Már Brynjólfsson hefur hafið störf sem mannauðsstjóri Reiknistofu bankanna ( RB ) . Í tilkynningu frá RB segir að Brynjar hafi starfað hjá Origo frá árinu 2015 , fyrst sem ráðgjafi á Viðskiptalausnasviði sem verkefnastjóri umbóta og svo sem mannauðsráðgjafi og staðgengill mannauðsstjóra . „ Helstu verkefni hans undanfarin ár hjá Origo hafa verið stjórnendaráðgjöf , umsjón með stefnumótun fyrirtækisins og verkefnastjórnun ýmissa verkefna þvert á svið fyrirtækisins . Brynjar lauk B.A. gráðu í lögfræði frá Háskólanum í Reykjavík árið 2006 og M.Sc. gráðu í mannauðsstjórnun frá Háskóla Íslands árið 2009 . Hann stundar nú MBA nám við Háskólann í Reykjavík . Brynjar hefur setið í stjórn Mannauðs , félags mannauðsfólks á Íslandi undanfarin þrjú ár og verið formaður félagsins undanfarin tvö ár , “ segir í tilkynningunni .